Ferðinni lýkur svo í heimsborginni Berlín þar sem menning og listir blómstra sem aldrei fyrr . 15. ágúst | Flug til Berlínar & ekið til Leipzig Brottför frá Keflavík kl. 7:40 . Mæting í Leifsstöð 2,5 klst. fyrir brottför . Lending í Berlín kl. 13:10 að staðartíma . Frá Berlín verður ekið til Leipzig og gist þar 4 nætur á góðu hóteli miðsvæðis . 16. ágúst | Leipzig skoðuð Stórskáld Þjóðverja , Johann Wolfgang von Goethe , kallaði Leipzig sína litlu París . Miðbærinn er einstaklega heillandi og í skoðunarferð verður farið um alla helstu sögustaði borgarinnar . 17. ágúst | Þjóðgarðurinn Sächsische Schweiz Sächsische Schweiz þjóðgarðurinn státar af einstöku landsvæði sorfinna kletta meðfram ánni Elbe eða Saxelfi . Stefnt er í siglingu eftir fljótinu í þessu undurfagra landslagi . Á leið okkar sjáum við hina sérstöku sandsteinakletta , hugguleg þorp og hallir allt frá miðöldum . Við skoðum Königstein-virkið , ótrúlegt mannvirki sem gnæfir yfir Saxelfurdalnum en þaðan er útsýni í allar áttir svo langt sem augað eygir . Landslagið í Sächsische Schweiz hefur í gegnum aldirnar heillað landslagsmálara en það eru margir sem telja þetta svæði til fallegustu staða á jörðinni . 18. ágúst | Dagsferð til Dresden Dresden var nánast þurrkuð út í sprengjuárásum í lok seinni heimstyrjaldarinnar en hægt og rólega hefur tekist að endurbyggja borgina í sinni upprunalegu mynd . Miklum menningarverðmætum hafði verið komið í skjól áður en allt var sprengt í loft upp og er Dresden þekkt fyrir stórkostleg listasöfn , hallir og hið fræga óperuhús Semper . Við skoðum markverðustu byggingarnar og listaverk í skoðunarferð um borgina en síðan gefst frjáls tími til að kanna umhverfið og njóta lífsins . 19. ágúst | Spreewald og Berlín Eftir morgunverð kveðjum við Leipzig og höldum til Berlínar . Rétt utan við borgina er náttúruverndarsvæðið Spreewald . Þetta friðsæla svæði er þakið grænum skógi og engjum sem skerast af fjölmörgum áveituskurðum . Til að upplifa svæðið eins náið og hægt er , er tilvalið að fara í gondólasiglingu á síkjunum frá bænum Lübbenau . Í Berlín gistum við í 3 nætur á hóteli við Alexanderplatz sem fyrir ekki alls löngu var miðbær Austur-Berlínar . Hin sögufræga höfuðborg Berlín hefur verið aðsetur þjóðhöfðingja allt frá því hún var stofnuð á 13. öld og er í dag stærsta borg Þýskalands . Á ferð okkar um borgina munum við líta nokkur kennileiti með sterka tilvísun í umhleypingasama sögu borgarinnar á síðustu öld , eins og leifar af Berlínarmúrnum , minnismerki um helförina og Brandenborgarhliðið . Arkitektúr borgarinnar er mjög áhugaverður , bæði fornar byggingar og nýjar , eins og t.d. þinghúsið Reichstag og tónlistarhúsið Berliner Philharmonie . 21. ágúst | Frjáls dagur í Berlín Þennan dag gefst hverjum og einum tími til að kanna borgina nánar á eigin vegum . Mögulega skoða eitthvað sem bar fyrir augu í skoðunarferð gærdagsins en einnig er upplagt að rölta um borgina , fara á söfn , setjast inn á kaffihús og horfa á mannlífið . Borgin er kraumandi suðupottur fjölmargra menningarheima , enda menning og listir í hávegum hafðar . Þetta endurspeglast í listalífi borgarinnar og safnaflóru . 22. ágúst | Heimferðardagur Þá er komið að lokum þessarar frábæru ferðar . Eftir morgunverð verður haldið út á flugvöll en brottför er kl. 14:15 og áætluð lending í Keflavík kl. 15:50 að staðartíma . Eftir það fluttist hún til Þýskalands , en hún hefur búið bæði í austur og vesturhlutanum þ.e. Freiburg , Berlín , Leipzig og Frankfurt í 20 ár . Kristín stundaði nám í Freiburg , Berlín og Leipzig og lauk Magisterprófi í bókmenntum og sagnfræði árið 1991 frá Frei Universität í Berlín .